সাহেব, দিনাজপুর ॥ বিএনপির চেয়ারপার্সন বেগম খালেদা জিয়া ও তার পুত্র তারেক রহমানকে গ্রেফতার ও দৃষ্টান্তমুলক শাস্তির দাবীতে বাংলাদেশ ছাত্রলীগ কেন্দ্রীয় কমিটির অংশ হিসেবে দিনাজপুর হাজি মোহাম্মদ দানেশ বিজ্ঞান ও প্রযুক্তি বিশ্ববিদ্যালয় (হাবিপ্রবি) ছাত্রলীগের উদ্যোগে বিক্ষোভ মিছিল পালন করে। ০৭ ডিসেম্বর বৃহস্পতিবার দুপুর ১২টায় দিনাজপুর হাবিপ্রবির ক্যাম্পাস চত্বর থেকে দিনাজপুর-দশমাইল মহাসড়কে এক বিশাল বিক্ষোভ মিছিল বের হয়। বিক্ষোভ মিছিল শেষে হাবিপ্রবি টিএসসি চত্বরের সামনে এক আলোচনা সভা অনুষ্ঠিত হয়। আলোচনা সভায় হাবিপ্রবি ছাত্রলীগ নেতা মামুন অর রশিদ এর সঞ্চলানে বক্তব্য রাখেন হাবিপ্রবি ছাত্রলীগ নেতা নাহিদ আহমেদ নয়ন ও মোমিনুল হক রাব্বী প্রমুখ।বক্তারা বলেন, দেশের সম্পদ বিদেশে পাচারকারী ও আত্মসাৎকারী বেগম খালেদা জিয়া ও তার পুত্র তারেক রহমানকে অবিলম্বের গ্রেফতার করে আইনের আওতায় এনে দৃষ্টান্ত মুলক শাস্তি দিতে হবে। প্রধানমন্ত্রী শেখ হাসিনার নেতৃত্বে দেশের যে কোন ষড়যন্ত্র প্রতিহত করবে ছাত্রলীগ।